Non confundir con Engineering Test Satellite.

|  |
| --- |
|  |
| PDB 1bqv |
|  |
| **Identificadores** |
| Símbolo | ETS1 |
| Símbolos alt. | ETS-1, EWSR2, p54, c-ets-1, ETS protooncoxene 1, factor de transcrición |
| Entrez | 2113 |
| RefSeq | NP\_001137292.1 |
| UniProt | P14921 |
| **Outros datos** |
| Locus | Cr. 11 *:(128.46 – 128.59 Mb)* |

A proteína **Ets1** ou **protein C-ets-1** é unha proteína que nos humanos está codificada no xene ***ETS1*** situado no cromosoma 11. A proteína codificada por este xene pertence á familia ETS de factores de transcrición.

Función
-------

Hai 29 xenes *ETS* en humanos e 28 no rato. As proteínas da familia ETS únense ao ADN polo seu motivo de unión hélice alada-xiro-hélice coñecido como dominio Ets que recoñece especificamente secuencias de ADN que conteñen un elemento central GGAA/T. Porén, as proteínas Ets difiren significativamente nas súas preferencias pola secuencia que flanquea ao motivo central GGAA/T. Por exemplo, a secuencia consenso para Ets1 é PuCC/a-GGAA/T-GCPy. Por outra parte, moitos elementos GGAA/T sobre os que actúan Ets1 naturais difiren da secuencia consenso. Isto último suxire que outros factores de transcrición poden facilitar a unión de Ets1 a secuencias de ADN non favorables.

A Ets1 únese ao ADN como un monómero. A fosforilación de residuos de serina do dominio C-terminal (que na secuencia nucleotídica pertencen ao exón VII) coñecida como autoinhibición fai que o Ets1 sexa inactivo. Hai varias maneiras de activar Ets1. Primeira, Ets1 pode ser desfosforilada. Segunda, poden activarse se dúas moléculas de Ets se homodimerizan. A homodimerización ocorre sempre e cando os sitios de unión ao ADN estean presentes na correcta orientación e espazado. Así, a disposición exacta dos sitios de unión dentro dun segmento amplificador ou promotor dun xene pode atenuar ou permitir que ocorra a autoinhibición de Ets1 e pode influír fortemente en se a Ets1 realmente se unirá a un determinado sitio. Terceira, Ets1 pode ser activada por Erk2 e Ras no residuo Thr38. A isoforma truncada non pode ser fosforilada por Erk2. Está localizada no citoplasma e actúa como unha isoforma dominante negativa. Ao contrario, outra isoforma que carece do exón VII é constitutivamente activa. Moitos xenes de resposta a Ras conteñen motivos de recoñecemento Ets/AP1 combinatorios por medio dos cales Ets1 e AP1 activan sinerxicamene a transcrición cando son estimulados por Ras.

En adultos humanos, a Ets1 é expresada a altos niveis principalmente en tecidos inmunitarios como o timo, bazo, e ganglios linfáticos (en células B, células T, células NK, e células NKT e células inmunes non linfoides). Unha expresión forzada de Ets1 bloquea a diferenciación de células B e T. Ao contrario, ao facer un knockdown de Ets1 cáusanse múltiples defectos no sistema inmunitario.

Ratos knockout
--------------

Os ratos knockout para Ets1 presentan unha diferenciación anormal do timo, un número reducido de células T periféricas, unha diminución da produción de IL-2, unha inclinación a ter un fenotipo memoria/efector e alteracións na produción das citocinas de Th1 e Th2. Aínda que os ratos knockout para Ets1 teñen unha alteración das células Th1 e Th2 e Treg, teñen gran cantidade de células Th17. Presentan tamén defectos parciais no desenvolvemento das células B na medula ósea cunha redución da celularidade e unha transición ineficaz dos estadios de célula pro-B a pre-B.

Importancia clínica
-------------------

A metaanálise de moitos estudos de asociación de xenoma completo suxeriu que hai unha asociación de SNPs no locus *ETS1* coa psoríase en poboacións europeas. Isto non é sorprendente tendo en conta que Ets1 é un regulador negativo das células Th17.

A sobreexpresión de Ets1 en células epiteliais escamosas estratificadas causa cambios prooncoxénicos, como a suspensión da diferenciación terminal, alta secreción de metaloproteases de matriz (Mmps), ligandos do factor de crecemento epidérmico, e mediadores inflamatorios.

Interaccións
------------

Ets1 interacciona directamente con varios factores de transcrición. As súas interaccións teñen como resultado a formación de complexos multiproteicos. Cando Ets1 interacciona con outros factores de transcrición (Runx1, Pax5, TFE3, e USF1) o seu efecto final sobre a transcrición depende de se o dominio C-terminal é fosforilado. As acetiltransferases CBP e p300 únense ao dominio de transactivación, mentres que AP1, STAT5 e VDR se unen ao dominio C-terminal.

Ademais, ETS1 presenta interaccións con TTRAP, UBE2I e a Proteína asociada á morte 6.

Notas
-----

1. ↑  Delattre O, Zucman J, Plougastel B, Desmaze C, Melot T, Peter M, Kovar H, Joubert I, de Jong P, Rouleau G (Sep 1992). "Gene fusion with an ETS DNA-binding domain caused by chromosome translocation in human tumours". *Nature* **359** (6391): 162–5. PMID 1522903. doi:10.1038/359162a0.
2. ↑  Dwyer J, Li H, Xu D, Liu JP (Oct 2007). "Transcriptional regulation of telomerase activity: roles of the Ets transcription factor family". *Annals of the New York Academy of Sciences* **1114** (1): 36–47. PMID 17986575. doi:10.1196/annals.1396.022.
3. ↑  Wasylyk B, Hagman J, Gutierrez-Hartmann A (1998). "Ets transcription factors: nuclear effectors of the Ras-MAP-kinase signaling pathway". *Trends Biochem. Sci.* **23** (6): 213–6. PMID 9644975. doi:10.1016/S0968-0004(98)01211-0.
4. ↑  Pei H, Yordy JS, Leng Q, Zhao Q, Watson DK, Li R (May 2003). "EAPII interacts with ETS1 and modulates its transcriptional function". *Oncogene* **22** (18): 2699–709. PMID 12743594. doi:10.1038/sj.onc.1206374.
5. ↑  Hahn SL, Wasylyk B, Criqui-Filipe P, Criqui P (Sep 1997). "Modulation of ETS-1 transcriptional activity by huUBC9, a ubiquitin-conjugating enzyme". *Oncogene* **15** (12): 1489–95. PMID 9333025. doi:10.1038/sj.onc.1201301.
6. ↑  Li R, Pei H, Watson DK, Papas TS (Feb 2000). "EAP1/Daxx interacts with ETS1 and represses transcriptional activation of ETS1 target genes". *Oncogene* **19** (6): 745–53. PMID 10698492. doi:10.1038/sj.onc.1203385.

Véxase tamén
------------

### Bibliografía

* Reddy ES, Rao VN (1988). "Structure, expression and alternative splicing of the human c-ets-1 proto-oncogene". *Oncogene Research* **3** (3): 239–46. PMID 3060801.
* Lincoln DW, Bove K (Jan 2005). "The transcription factor Ets-1 in breast cancer". *Frontiers in Bioscience* **10** (1-3): 506–11. PMID 15574387. doi:10.2741/1546.

### Ligazóns externas

* ETS1 protein, human *Medical Subject Headings* (MeSH) na Biblioteca Nacional de Medicina dos EUA.
* *Drosophila* *pointed* - The Interactive Fly
* FactorBook ETS1

|  |  |
| --- | --- |
| Control de autoridades | 
* Wd: Q17917642
* MAG: 2780538058

 |

|  |  |
| --- | --- |
| Identificadores | 
* Ensembl: ENSG00000134954
* Entrez: 2113
* HGNC: 3488
* HomoloGene: 3837
* OMIM: 164720
* RefSeq: NM\_001143820
* UMLS: C0812201

 |